**Oppimisen tuen suunnitelma 2021 – 2022, Sääksjärven yläkoulu**

**Tuen järjestämisen periaatteet**

Oppimisen tuki Sääksjärven yläkoulussa järjestetään Lempäälän kunnan linjausten mukaisesti vuosiluokkatason tukena. Jokaisella vuosiluokalla on vastuuerityisopettaja, joka vastaa erityisen tuen oppilaiden tuen järjestämisestä yhteistyössä luokan- ja aineenopettajien kanssa sekä osallistuu tarvittaessa yleisen ja tehostetun tuen oppilaiden tuen suunnitteluun.

Tuen järjestämisen periaate on, että tuki on joustavaa, suunnitelmallista ja oppilaiden tarpeita vastaavaa.

Oppilas voi saada yleistä, tehostettua tai erityistä tukea. Tuki annetaan oppilaalle ensisijaisesti omassa opetusryhmässä ja lähikoulussa erilaisin joustavin järjestelyin.

Erityisopettajan antama tuki voi olla samanaikaisopetusta tai pienryhmäopetusta. Erityisopettaja tekee tiivistä yhteistyötä kaikkien opettajien ja koulunkäynninohjaajien kanssa konsultoiden ja tuen järjestämisen suunnitteluun osallistuen sekä tukea järjestäen. Koulunkäynninohjaajan antama tuki voi olla esimerkiksi oppitunnilla annettavaa tukea tai läksytukea.

Vuosiluokkatason erityisopetus:

* 5. - 6. vuosiluokat Carita Grönmark, ELO
* 7. vuosiluokka Tanja Railo, EO
* 8. vuosiluokka Elina Seppi, EO
* 9. vuosiluokka Teija Pirinen, EO

Kunnallinen pienluokka:

* 7. - 9. vuosiluokat intensiivisen tuen ITU-pienluokka / Heini Lakaniemi, ELO